Mokslamiestis

Mokslamiestis, naukogradas () – municipalinis darinys Rusijoje, turintis miesto apygardos statusą  ir didelį mokslinį techninį potencialą bei miestą formuojantį mokslinį gamybinį kompleksą.

Istorija 
Mokslamiesčių atsiradimo prielaida tapo nuo 1991 m. neapibrėžtu tapęs uždarųjų miestų () statusas.

Terminą  'mokslamiestis' 1991 m. Žukovskio mieste (Maskvos sritis) ėmė naudoti Spartakas Nikanorovas (Спартак Петрович Никаноров) ir Natalija Nikitina (Наталья Константиновна Никитина). Tuo metu buvo kuriamas visuomeninis judėjimas „Mokslamiesčių vystymo sąjunga“ (Союз развития наукоградов), tokios sąvokos prireikė ruošiant suderintas pažiūras į svarbiausius jų veikimo klausimus. Šis judėjimas iniciatyvine tvarka paruošė Valstybinės politikos mokslamiesčiams išsaugoti ir vystyti koncepcijos projektą. Pirmieji įstatymo „Apie Rusijos Federacijos mokslamiesčių statusą“ projekto variantai (vienas parengtas Federacijos tarybos, kitas – Valstybės Dūmos) pasirodė 1995 m..

1996 m. judėjimas buvo atkurtas kaip nekomercinė partnerystė „Rusijos mokslamiesčių vystymo sąjunga“ (Союз развития наукоградов России). Šios sąjungos nariai yra ne tik 37 municipaliniai dariniai, bet ir bet ir įvairios organizacijos (įmonės, universitetai)..

Įstatymas apie mokslamiesčius buvo priimtas 1999 m. balandžio 7 d. 2004 m. įstatymas buvo kiek pakeistas – papildytas mokslamiesčio statuso suteikimo municipaliniam dariniui kriterijais. Pvz., tokiame municipaliniame darinyje mokslinio gamybinio komplekso organizacijose turi dirbti ne mažiau kaip 15% dirbančiųjų.

Pirmasis Rusijos mokslamiesčio statusą 2000 m. gavo Obninskas, kuriame buvo ir yra vykdomi taikos branduolinės energijos panaudojimo tyrimai.

Užsienyje mokslamiesčių analogas yra technopolis. Technopolių vystymasis vedančios pasaulio šalyse įsibėgėjo antroje XX a. pusėje, pvz., garsusis Silicio slėnis. Rusijoje į technopolius pretenduoja Gusevo technopolio projektas.

Mokslamiesčio statuso suteikimo ir pratęsimo kriterijai 
Municipalinis darinys, pretenduojantis į mokslamiesčio statusą, savo teritorijoje turi turėti mokslinį gamybinį kompleksą. Šis kompleksas – tai visumą organizacijų, užsiimančių moksline, moksline technine ir inovacine veikla, eksperimentiniu projektavimu, technikos bandymais ir kadrų rengimu valstybės numatytose prioritetinėse mokslo, technologijų ir technikos vystymo kryptyse.

Pretenduojančio municipalinio darinio mokslinis gamybinis kompleksas turi būti miestą formuojantis ir tenkinti šiuos kriterijus:
 Dirbantieji moksliniame gamybiniame komplekse turi sudaryti ne mažiau kaip 15% dirbančiųjų municipalinio darinio teritorijoje.
 Mokslinės techninės produkcijos (atitinkančios prioritetines Rusijos Federacijos mokslo, technologijų ir technikos kryptis) vertė turi sudaryti ne mažiau kaip 50% visų municipalinio darinio teritorijoje esančių ūkinių subjektų produkcijos vertės arba pagrindinių komplekso fondų, faktiškai naudojamų gaminant bei kuriant mokslinę techninę produkciją, turi sudaryti ne mažiau kaip 50% faktiškai naudojamų visų ūkinių subjektų darinio teritorijoje fondų (neskaitant gyvenamosios komunalinės ir socialinės sferų).

Į municipalinio darinio mokslinį techninį kompleksą įeina juridiniai asmenys, nustatytu būdu registruoti darinio teritorijoje. Tai:
 mokslinės organizacijos, aukštojo profesinio rengimo įstaigos ir kitos organizacijos, vykdančios mokslinę, mokslinę techninę ir inovacinę veiklą, eksperimentinį projektavimą, technikos vandymus ir kadrų rengimą valstybės numatytose prioritetinėse mokslo, technologijų ir technikos vystymo kryptyse ir esančios akredituotos pagal Rusijos Federacijos įstatymus;
 organizacijos, nepriklausomai nuo teisinių organizacijos formų, vykdančios produkcijos gamybą ir teikiančios paslaugas. Mokslo imlios produkcijos dalis, atitinkanti prioritetines kryptis, pagal vertę per paskutinius trejus metus turi sudaryti ne mažiau kaip 50% suminio produkcijos kiekio.

Mokslamiesčio statusą municipaliniam dariniui suteikia Rusijos Federacijos vyriausybė ir nurodo statuso galiojimo trukmę.

Mokslamiesčių rūšys 
Egzistuoja trys pagrindinės Rusijos Federacijos mokslamiesčių specializacijos:
 aviacijos ir raketų pramonė bei kosminiai tyrimai;
 elektronika ir radiotechnika;
 automatizacija, mašinų ir prietaisų gamyba;
 chemija, cheminė fizika ir naujų medžiagų kūrimas;
 branduoliniai tyrimai;
 energetika;
 biologija ir biotechnologija.

Oficialūs Rusijoe mokslamiesčiai (2008 m. rugpjūtis) 
Mokslamiesčiai, gavę šį statusą pagal RF įstatymą „Apie mokslamiesčių statusą“:
 Altajaus kraštas: Bijskas
 Kalugos sritis: Obninskas
 Maskvos sritis: Dubna, Žukovskis, Koroliovas, Puščinas, Reutovas, Troickas, Friazinas, Černogolovka, Protvinas,
 Novosibirsko sritis: Kolcovas
 Sankt Peterburgas: Petrodvorecas
 Tambovo sritis: Mičiurinskas

Nuorodos 

 Федеральный закон «О статусе наукограда Российской Федерации»
 Исследование «О состоянии государственной политики о наукоградах и направлениях её развития»
 Научно-информационное агентство Союза развития наукоградов России
 Особенности формирования наукоградов России

Miestai
Rusijos administraciniai vienetai
Rusijos mokslas